# ארמון סנסוסי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אחת הכניסות לארמון כיום
ארמון המשנה (האורנז'רי) בסנסוסי, תוספת מאוחרת של פרידריך וילהלם הרביעי, כפי שנראה בשנת 1900
מזרקה וגני נוי; מאחור ניתן לראות את חזית הארמון

סנסוסי (בגרמנית Sanssouci; בצרפתית, שהייתה שפת החצר בפרוסיה בתקופת בניית הארמון: Sans souci שפירושו "ללא דאגות"), ארמון בפוטסדאם שבצפון גרמניה, בקרבת ברלין; היה ארמון הקיץ של פרידריך השני מלך פרוסיה ובתקופות שונות ארמון משפחת המלוכה של פרוסיה, ונחשב כמעין 'מתחרה' של הארמון הצרפתי המקביל, ורסיי. לעיתים קרובות, השם "סנסוסי" אינו מכוון לארמון בלבד, אלא גם לגנים מרהיבי העין אשר מקיפים אותו.

הארמון תוכנן בסגנון הרוקוקו שפרח במהלך המאה ה-18 באירופה, והוא נחשב ל'קטן' יחסית למקביליו באותה התקופה; הוא היה מעט קטן יותר מאשר וילה מרווחת, אולם הארמון היה מלא באולמות מפוארים ששימשו לנשפים ולכנסים ובחללים גדולים. ארמון סנסוסי תוכנן ונבנה בין השנים 1745 ל-1747 בידי גאורג קונבלסדרוף, אדריכל גרמני, בהתאם לצרכיו של פרדריך השני, שחפץ במקום רגוע ושקט, מחוץ לעיר הגדולה, שם יוכל להרגע ולנוח מהסאון והלחץ שבברלין, מושב השלטון.

בסנסוסי הרבה פרידריך לעסוק בתחומים האהובים עליו דוגמת נגינה בחליל והלחנת יצירות לכלי זה. הוא ריכז סביבו אנשי רוח דוגמת וולטר והתרכז בשיפור הצבא הממלכתי וזאת הן על ידי הגדלת מספר החיילים מ-80,000 ל-195,000 והן על ידי חקר וחיבור מאמרים העוסקים בתורות לחימה וניהול כח צבאי.

הארמון מעוצב בטוב טעם ומוקף במתחם גדול של גנים, מקווי מים ופסלים מרהיבים. למלך פרידריך השני היה חלק ממשי בעיצובו של הארמון; ובמידה רבה הוא עוצב על פי טעמו האישי, וזו אחת הסיבות לכך שהמלך חיבב עד מאוד את ארמון סנסוסי ונהג לנפוש בו לעיתים קרובות יחסית, והוא אף הביע את רצונו להקבר בו.

במשך המאה ה-19, חי בארמון באופן קבוע פרידריך וילהלם הרביעי (אשר מלך בשנים 1840-1861), והוא הטיל על האדריכל לודוויג פרזיוס (Ludwig Persius) לבצע עבודות שיפוץ ותחזוק בארמון ולהגדילו. העיר פוטסדאם, יחד עם ארמנותיה ואחוזותיה, ובייחוד ארמון זה, היה אתר הקיט המועדף על שליטי גרמניה עד לנפילת בית הוֹהֶנצוֹלֶרן (Hohenzollern) בשנת 1918.

לאחר מלחמת העולם השניה, הארמון נעשה לאתר תיירות פופולרי במזרח גרמניה הקומוניסטית שבשליטת ברית המועצות. לאחר איחוד גרמניה בשנת 1990, התמלא רצונו האחרון של פרידריך השני. גופתו הועברה לארמון שכה אהב, ונבנה לכבודו קבר חדש הנשקף על הגנים שתכנן. הארמון ומתחם קברו של פרידריך השני הוכרזו בשנת 1990 לאתר מורשת עולמית, על ידי אונסק"ו. גם כיום נחשב הארמון לאתר תיירות מבוקש, ומבקרים בו מליוני תיירים מדי שנה.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: סנסוסי

- צילום אוויר של הארמון
- ארמון סנסוסי באתר אונסק"ו

מקור: http://he.wikipedia.org../../../%D7%90/%D7%A8/%D7%9E/%D7%90%D7%A8%D7%9E%D7%95%D7%9F_%D7%A1%D7%A0%D7%A1%D7%95%D7%A1%D7%99.html

קטגוריות: אתרי מורשת עולמית | ארמונות | גרמניה: מבנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Français
- 日本語
- Nederlands
- Norsk (bokmål)
- Polski
- Português
- Српски / Srpski
- Svenska
- 中文